“Autoritatea Națională pentru Administrare și Reglementare în Comunicații (ANCOM) a sancționat Telekom Romania Mobile Communications cu amendă în cuantum de 200.000 de lei pentru nerealizarea portării a 1.232 de numere de telefon și întârzierea procesului de portare pentru alte 4.941 de numere de telefon”, a anunțat instituția, care încearcă să își revină după o perioadă de câteva luni în care a trecut dintr-un scandal în altul, care i-au șifonat serios imaginea.